# Celso Golmayo Zúpide

Celso Golmayo Zúpide fou un advocat i jugador d'escacs, nascut a Logronyo, La Rioja, el 24 d'abril de 1820, i mort a l'Havana, Cuba, l'1 d'abril de 1898.

## Biografia

De jove es va traslladar a Cuba on era Fiscal del Tribunal Contenciós de L'Havana. Allà fou un dels grans impulsors del progrés dels escacs a Cuba, i el primer campió no oficial del país, des que el 1862 guanyés en Félix Sicre. També participà en el fort Torneig Internacional de París 1867, que se celebrà en paral·lel a l'Exposició Universal. Al torneig hi participaven diversos dels millors jugadors del món, entre d'altres Szymon Winawer i Wilhelm Steinitz i Golmayo hi va quedar en vuitena posició (el campió fou Ignatz von Kolisch).
El 1885 contribuí a fundar el Club d'Escacs de l'Havana, entitat que aviat esdevingué el més famós club d'escacs del món a finals del segle xix. Allà s'hi celebraren el segon i quart matxs pel Campionat del món d'escacs entre Steinitz i Txigorin el 1889 i el 1892. Steinitz va qualificar el Club d'Escacs de l'Havana com a "El Dorado dels escacs", a causa de la freqüència i qualitat dels esdeveniments escaquístics que s'hi celebraven, sota la influència de Golmayo. Fou també en aquest club on el 1897 es va jugar el primer campionat d'escacs de Cuba, que va guanyar el seu fill Manuel Golmayo.

## Resultats en matxs individuals

Guanyà a Paul Morphy (3-2) a Blindsim, 1864 (tot i que es tractava de partides amb hàndicap, en què Morphy donava avantatge de cavall); va perdre contra Gustav Neumann (0-3) a Paris, el 1867; va perdre en dues ocasions contra Wilhelm Steinitz (2-9) el 1883 i (0-5) el 1888; va guanyar dos cops a Andrés Clemente Vázquez (7-0) el 1887 i (7-4) el 1890; va perdre tres cops contra George Henry Mackenzie (3-6) i (0,5-5,5) el 1887 i (4,5-7,5) el 1888; va perdre (4-6) contra Joseph Henry Blackburne (+5 =2 -3) el 1891; i va perdre contra Emanuel Lasker (0'5-2'5) el 1893, aquests dos darrers a l'Havana.
César Golmayo era el pare de Celso i Manuel, també destacats jugadors d'escacs.

## Referències

* ↑ [«Celso Fidel Golmayo y Zupide - Riojanos Ilustres (Valvanera.com) (castellà)». Arxivat de l'original el 2012-02-06. [Consulta: 11 novembre 2009]. Celso Fidel Golmayo y Zupide - Riojanos Ilustres (Valvanera.com) (castellà)]
* ↑ Winter, Edward. «Immortal but Unknown» (en anglès). chesshistory.com. [Consulta: 7 desembre 2014].
* 1 2 «Historial del Campionat de Cuba» (en castellà). [Consulta: 6 desembre 2014].
* ↑ «Quadre del torneig, Paris 1867» (en italià). C.Sericano. [Consulta: 30 març 2010].
* 1 2 Arxivat 2007-09-26 a Wayback Machine. Arxivat 2007-09-26 a Wayback Machine. Arxivat 2007-09-26 a Wayback Machine. Arxivat 2007-09-26 a Wayback Machine. Arxivat 2007-09-26 a Wayback Machine. Arxivat 2007-09-26 a Wayback Machine. Arxivat 2007-09-26 a Wayback Machine. Arxivat 2007-09-26 a Wayback Machine. Matxos i Torneigs del S.XIX (anglès) Arxivat 2007-09-26 a Wayback Machine. [Consulta 24 desembre 2009]
* ↑ «Escacs a les Exposicions Universals del Segle XIX» (en anglès). Jan van Reek. Arxivat de l'original el 19 de juny 2008. [Consulta: 6 abril 2010].
* ↑ «Estadístiques del torneig de Paris 1867 a Edo Chess Ratings» (en anglès). Rod Edwards. [Consulta: 6 abril 2010].
* ↑ mark-weeks.com Taula de resultats del Matx de l'Havana 1892
* ↑ mark-weeks.com Taula de resultats del Matx de l'Havana 1892
* ↑ http://members.shaw.ca/edo2/players/p235.html Edo Historical Chess Ratings (anglès)

## Enllaços externs

* Petita biografia de Celso Golmayo [Consulta 21 desembre 2009]